Tazez tad- Dinja alternattivi # 1 Berlin , 2 - 8 ta' Lulju 2006 : L- ewwel Tazza tad- Dinja fl- hekk imsejjaħ " Street Football " Isem it- trofew " Copa Escobar " , b' tifkira tal- kalċatur Kolombjan Andrés Escobar , li nqatel minħabba l- awtogowl li għamel matul it- Tazza tad- Dinja ta' l- 1994 , f' logħba kontra l- Istati Uniti . Fil- logħob " Street Football " m' hemmx referì ; it- timijiet jiddeċiedu dwar ir- regoli weħidhom . Bilħaqq . . . hemm pereżempju l- opzjoni li gowl skorjat minn tifla jiswa aktar ! Temmnu li t- tfal kienu se jaħarbu ? Infexxu jibku lkoll meta qalilhom bl- aħbar tant mistennija . Mistennija iva . . . għax kienu ilhom jimmaġinaw b' aktar u aktar dettalji s- safra twila , il- belt maqsuma u llum magħquda mill- ġdid , fuq il- kontinent tan- nies għonja u bojod , il- mistednin minn kull rokna tad- dinja . Fuq kollox però l- festa tal- ġenn li se ssir apposta għalihom u għaż- żgħażagħ kollha . Imbagħad il- logħob u ( forsi ! ) ir- rebħa . Għax il- biraħtlula , nhar il- Ħadd , 2 ta' Lulju , il- festa tal- ġenn bdiet mingħajrhom . Yomi Kuku għadu bix- xokk . " Għaddejt minn trawma . Sakemm kellimt lill- ambaxxata Ġermaniża , lanqas kont niftakar l- aħħar darba li kont bkejt . " Kien iħossu speċi ta' ambaxxatur anki hu . F' Lagos , Niġerja , qed imexxi proġett ta' importanza soċjali kbira ħafna bl- isem ta' " Search and Groom " , li fih qed jieħdu sehem aktar minn 1.000 tifel u tifla minn dawk li m' għandhomx familja u dar , imma qed jgħixu fuq it- toroq tal- metropoli Niġerjana . Dan il- proġett soċjali huwa bbażat prinċipalment fuq il- futbol . Għax il- futbol ma jintlagħabx biss minn kalċaturi b' mentalità ta' divi quddiem il- partitarji fanatiċi tagħhom , imma f' kuntesti għalkollox differenti , huwa kapaċi wkoll joħloq sens ta' għaqda fost ulied il- ħali li qatt ma kellhom ċans jgħixu ħajja soċjali " normali " u organizzata . 24 tim mid- dinja kollha kienu mistednin għall- festival , imma 22 biss waslu f' Berlin . " Dan mhux avveniment għall- avveniment " , jgħid l- organizzatur , Jürgen Griesbeck . Fil- fatt it- timijiet kollha jieħdu sehem fix- xibka dinjija " Street Football World " , u l- festival jiġi organizzat bl- appoġġ tal- Ġnus Magħquda u jifforma parti mill- programm kulturali tal- FIFA . Xorta waħda r- rappreżentanzi diplomatiċi tal- Ġermanja ċaħdu li jagħtu viża lit- timijiet tan- Niġerja u tal- Gana . Skond il- Ftehim ta' Schengen viża tingħata biss lil min jipprova r- rieda tiegħu li jerġa' lura f' pajjiżu . U skond il- Ministeru ta' l- Affarijiet Barranin dan mhux il- każ taż- żgħażagħ Niġerjani u Ganjani . . . Ħoloq : Is- sehem tal- FIFA Bloggata ta' Maria - Grazzi ħafna , Twanny , talli ppubblikajtha . . . għal dak li għandu x' jaqsam ma' l- HTML , għadni nħossni kemmxejn illiterata . U skużani tal- layout medjokri wisq . . . Imma fost il- kontributuri , fejn jien ? ; - ) ) Tiċċajta , il- layout tajjeb ħafna . Dwar il- lista ta' kontributuri , issa nżidek : ) Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .